Z pólěpšonymi kachlickami a zapisowymi kachlickami zmóžnja Firefox lažki pśistup na zajmne, relewantne wopśimjeśe, njech su sedła, kótarež woglěduju se nejcesćejšo abo nowe sedła, kótarež maju se hyšći nadejś.
Co su kachlicki?
Gaž wócynjaśo nowy rejtark w Firefox, wiźiśo někotare pšawokuty, kótarež wótkazuju na druge websedła. Někotare luźe pomjenjuju je kwadraty, wokna abo zapołožki; my pomjenjujomy je kachlicki.
Co su pólěpšone kachlicki?
Wužywarjam Firefox póbitujo se sajźba pólěpšonych kachlickow na zakłaźe jich pśeglědowańskeje historije. Pólěpšone wersije wuměnjaju standardne foto wobrazowki pśez lěpšy wobraz a zwobraznjuju se jano za sedła, kótarež wužywaŕ jo se woglědał. Pólěpšony wobraz staja se pśez sedło abo wót partnarja k dispoziciji a móžo logo a wobraz ze znosnym efektom wopśimowaś. Jolic woglědujośo se cesto na pśikład Amazon.com, wy by mógał Amazonowe logo abo Amazonowy symbol město fota wobrazowki wiźeś.
Co su zapisowe kachlicki?
Nowym wužywarjam pódawa se na zachopjeńku sajźba zapisowych kachlickow ako naraźenja za sedła, kótarež su zajmne za nich. Město až prozna sajźba kachlickow se zwobraznja, Firefox pokazujo wopśimjeśe wót Mozilla a někotarych partnarjow Mozilla. Wšyken partnarske wopśimjeśe markěrujo se ako “sponsorowany” a wužywarje maju połnu kontrolu nad wobźěłowanim abo wótwónoźowanim kachlicki.
Respěktěrujo wašu priwatnosć
Ako pla wšych produktow Mozilla, dawaju kachlicki wužywarjam wobšyrnu kontrolu nad jich wósobinskimi datami. Datowa zběrka wobgranicujo se na cełkownu licbu zaśišćow, kliknjenjow a na placěrowanje kachlickow. Nic njejo wósobinski identifikujobne. Hynac gronjone, njewěmy, chtož kliknjo na co. Wěmy jano cełkownu licbu woglědow a kliknjenjow, kótarež jadnotliwa kachlicka dostawa. To nam pomaga, nejzajmnjejše a relewantne wopśimjeśe k dispoziciji stajiś. Móžośo slědowanje kliknjenjow a zaśišćow znjemóžniś, z tym až kliknjośo na symbol ze zubkatym kólaskom w rožku górjejce napšawo boka nowego rejtarka a z tym až wuběraśo Klasiski, aby jano njepólěpšone kachlicki historije abo prozny modus pokazał.
Ceste pšašanja
Slědujośo něnto wužywarjow?
Zběramy daty z boka nowego rejtarka jano w zespominanej formje, t. gr. daty njeidentificěruju nikogo wósobinski.
Kótare daty se zběraju?
Zespominane daty z boka nowego rejtarka wopśimuju zaśišće, kliknjenja a placěrowanje kachlickow.
Kótare daty se zběraju, jolic wužywaŕ njepśigłosujo?
Žedne daty se njezběraju, jolic wužywaŕ rozsuźujo, dožywjenjeju pólěpšonych kachlickow njepśigłosowaś.
szl_Latn vec_Latn szl_Latn vec_Latn szl_Latn hrv_Latn bos_Latn slk_Latn szl_Latn slv_Latn epo_Latn pol_Latn bos_Latn pol_Latn szl_Latn szl_Latn